"Яңалыклар карама, тынычлан" диде...

	Украинада барган махсус хәрби операциянең корбаннары арасында Татарстан егетләре дә бар. 26 февральдә һәлак булган Түбән Кама егете Илнур Сибгатуллин белән хушлашырга да өлгермәдек, тагын кайгылы хәбәр — Баулы районыннан Станислав Герасимов вафат. Егетләр икесе дә контракт буенча хезмәт иткән.	  Егетне барысы да, тыйнак иде, диләр. Аның Кырымда, Чечнядагы хәрби операцияләрдә катнашуын кайбер туганнары белми дә калган. Батырлыгы өчен алган 7 медален күбесе аны җирләгәндә генә күрде. Илнур күптән түгел генә өйләнгән булган. Кызганыч, 30 яшьлек егетнең гомере бик иртә өзелде. Аның белән хушлашырга шактый кеше килгән иде. Егетне Түбән Каманың мөселманнар зиратында “Геройлар аллеясе”ндә җирләделәр. Район башлыгы, җитәкчеләр дә аны “каһарман” дип атады. Мәскәүдән килгән подполковник Михаил Давыдов Түбән Каманың бер урамына Илнур Сибгатуллин исемен бирүне сорады. — Улымның хәрби буларак башкарган гамәлләрен, кызганыч, төрле кеше төрлечә аңлый. Халык аңа теләктәшлек күрсәтә икән, димәк, минемчә, улым дөрес юлда булган, — диде Илнурның әтисе хушлашу вакытында.   
	Эльвира МОЗАФФАРОВА	
Ирек мәйданы

	№ --- | 16.03.2022	


